               EURÓPAI BIZOTTSÁG
            Brüsszel, 2018.11.28.
            COM(2018) 783 final
            2018/0402(NLE)
            Javaslat
            A TANÁCS HATÁROZATA
            az Európai Gazdasági és Szociális Bizottság összetételének megállapításáról

               INDOKOLÁS

               1.A JAVASLAT HÁTTERE

               •A javaslat indokai és céljai

                  Az Európai Unió működéséről szóló szerződés (a továbbiakban: EUMSZ) 301. cikke előírja, hogy az Európai Gazdasági és Szociális Bizottság (a továbbiakban: a bizottság) tagjainak száma legfeljebb 350, és hogy a Tanács a Bizottság javaslata alapján egyhangúlag határozatot fogad el, amelyben meghatározza a bizottság összetételét.

                  Az EUMSZ 300. cikkének (5) bekezdése úgy rendelkezik, hogy a tanácsadó szervek összetételének jellegére vonatkozó szabályokat „a Tanács az Unión belüli gazdasági, társadalmi és demográfiai helyzet alakulására tekintettel rendszeres időközönként felülvizsgálja. E célból a Tanács a Bizottság javaslata alapján határozatokat fogad el.”

                  2013. július 1-jével a bizottság összetételét kiigazították a Horvát Köztársaság csatlakozásának feltételeiről szóló okmány
                     1
                   23. cikkének (1) bekezdése alapján, a 23. cikk (2) bekezdése pedig a bizottság tagjai számának 353-re történő ideiglenes emeléséről rendelkezett a Horvát Köztársaság csatlakozásának figyelembevétele érdekében. A 2015–2020 közötti időszakra vonatkozóan a Tanács 2015. július 14-én elfogadta a bizottság összetételét meghatározó határozatot
                     2
                   annak érdekében, hogy megfeleljen a Szerződésben előírt taglétszámnak, mely legfeljebb 350. Ez az észt, a ciprusi és a luxemburgi küldöttség mindegyikének egy-egy hellyel történő csökkentéséhez vezetett.

                  Az Európai Gazdasági és Szociális Bizottság jelenlegi hivatali ideje 2020. szeptember 20-án lejár. Ezért szükséges, hogy a Tanács időben elfogadja a bizottság összetételéről szóló határozatot, mielőtt a Tanács elindítja a bizottságnak a 2020–2025 közötti időszakra történő megújításával kapcsolatos eljárást.

                  Az Egyesült Királyságnak az Európai Unióból való 2019. március 30-i kilépése 24 üres helyet eredményez a bizottságban.

                  A Bizottság álláspontja szerint a bizottság összetételének jelenlegi egyensúlyát a lehető legnagyobb mértékben meg kell őrizni, mivel az az egymást követő kormányközi konferenciák eredményeképpen született meg.

                  Ezért javasolt Észtország, Ciprus és Luxemburg számára a három, a bizottság összetételét meghatározó legutóbbi határozatot követően e tagállamok által elveszített helyek visszaállítása és a megüresedett helyek fennmaradó részének tartalékként való fenntartása esetleges jövőbeni bővítések esetére. Ennek eredményeként a 2020–2025 közötti időszakban a bizottság 329 tagból állna.

               •Összhang a szabályozási terület jelenlegi rendelkezéseivel

                  Nem alkalmazandó

               •Összhang az Unió egyéb szakpolitikáival

                  A Bizottság ezt a javaslatot a Régiók Bizottságának összetételéről szóló javaslattal párhuzamosan fogadja el. A két bizottságban a helyek tagállamok közötti elosztása tekintetében érvényesülő párhuzamosságot fenn kell tartani.

                  A Szerződések nem rendelkeznek sem az Európai Gazdasági és Szociális Bizottság, sem a Régiók Bizottsága összetételének módszeréről a maximális 350 fős létszámon belül. Ez ellentétes az Európai Parlament összetételére vonatkozó kritériumokkal, amelyeket az Európai Unióról szóló szerződés 14. cikkének (2) bekezdése határoz meg. Míg a Parlament az uniós polgárok által közvetlenül megválasztott képviselőkből áll, addig a bizottságot a munkaadók és a munkavállalók, valamint a civil társadalom egyéb területei reprezentatív szereplőinek képviselői alkotják (EUMSZ 300. cikk (2) bekezdés). Az elsődleges cél tehát az, hogy biztosítsuk az Európai Gazdasági és Szociális Bizottság új összetételének meghatározása során a bizottságban a munkaadók, a munkavállalók és a civil társadalom érvényesülését, és nem az, hogy közvetlen kapcsolatot alakítsunk ki a bizottságban részt vevő nemzeti delegációk mérete és az egyes tagállamok lakosságának mérete között.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A javaslat az EUMSZ 301. cikkén alapul, amely a bizottság összetételének megállapításáról szóló, egyhangúlag elfogadott tanácsi határozatról rendelkezik.

               •Szubszidiaritás (nem kizárólagos hatáskör esetén)

                  Nem alkalmazandó

               •Arányosság

                  Nem alkalmazandó

               •A jogi aktus típusának megválasztása

                  Az EUMSZ 301. cikkének második bekezdése úgy rendelkezik, hogy a Tanács a Bizottság javaslata alapján egyhangúlag elfogadott határozatban állapítja meg a bizottság összetételét.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Nem alkalmazandó

               •Konzultáció az érdekelt felekkel

                  A jelenlegi javaslat kidolgozása során a Bizottság szoros párbeszédet folytatott a tagállamok képviselőivel, és számos megbeszélést tartott velük.

                  Elnökségének 2018. szeptember 18-i határozata alapján az Európai Gazdasági és Szociális Bizottság megküldte ajánlását
                     3
                   a Bizottságnak, melyben javasolta Észtország, Ciprus és Luxemburg számára a 2015-ben elveszített három hely visszaállítását, és azt, hogy a megüresedett helyek fennmaradó része ne kerüljön felosztásra, aminek következtében a 2020–2025 közötti időszakra szóló megbízatásra vonatkozóan a tagok számát 329-ben határozta meg.

               •Szakértői vélemények beszerzése és felhasználása

                  Nem alkalmazandó

               •Hatásvizsgálat

                  E javaslatot nem követi egyedi hatásvizsgálat, mivel várhatóan nem lesz széles körű, jelentős gazdasági, társadalmi vagy környezeti hatása.

               •Célravezető szabályozás és egyszerűsítés

                  Nem alkalmazandó

               •Alapjogok

                  Nem alkalmazandó

               4.KÖLTSÉGVETÉSI VONZATOK

                  A helyek számának az Egyesült Királyság Európai Unióból való kilépése következtében történő csökkenése csökkentheti a bizottság teljes költségvetését.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  Nem alkalmazandó

               •Magyarázó dokumentumok (irányelvek esetén)

                  Nem alkalmazandó

               •Hatálybalépés

                  A Bizottság javasolja, hogy a Tanács e határozat alkalmazását a bizottság jelenlegi hivatali időszakának végét követő napig halassza el.

               2018/0402 (NLE)

               Javaslat

               A TANÁCS HATÁROZATA

               az Európai Gazdasági és Szociális Bizottság összetételének megállapításáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 301. cikkére,

               tekintettel az Európai Bizottság javaslatára,

               mivel:

               (1)A Szerződés 300. cikke meghatározza az Európai Gazdasági és Szociális Bizottság összetételére vonatkozó szabályokat.

               (2)Az (EU) 2015/1157 tanácsi határozat
                  4
                Horvátország csatlakozását követően kiigazította az Európai Gazdasági és Szociális Bizottság összetételét. Észtország, Ciprus és Luxemburg egy-egy helyet veszített el a célból, hogy orvosolják a tagok Szerződésben meghatározott maximális száma és Horvátország csatlakozását követően a tagok száma közötti eltérést.

               (3)A (EU) 2015/1157 határozat preambuluma kimondja, hogy azt időben felül kell vizsgálni a bizottság 2020-ban kezdődő megbízatásához.

               (4)2018. szeptember 18-án az Európai Gazdasági és Szociális Bizottság ajánlásokat fogadott el a Bizottság és a Tanács számára a jövőbeli összetételéről
                  5
               .

               (5)Az Európai Gazdasági és Szociális Bizottság összetételének jelenlegi egyensúlyát a lehető legnagyobb mértékben meg kell őrizni, mivel az az egymást követő kormányközi konferenciák eredményeképpen jött létre.

               (6)Az Egyesült Királyságnak az Európai Unióból való kilépése 24 üres helyet eredményezett a bizottságban. Következésképpen visszaállítható a helyek elosztását illetően az (EU) 2015/1157 tanácsi határozat elfogadása előtti egyensúly,

               ELFOGADTA EZT A HATÁROZATOT:

               1. cikk

               Az Európai Gazdasági és Szociális Bizottság tagjainak összetétele a következő:

               Belgium
                     12

               Bulgária
                     12

               Cseh Köztársaság
                     12

               Dánia
                     9

               Németország
                     24

               Észtország
                     7

               Írország
                     9

               Görögország
                     12

               Spanyolország
                     21

               Franciaország
                     24

               Horvátország
                     9

               Olaszország
                     24

               Ciprus
                     6

               Lettország
                     7

               Litvánia
                     9

               Luxemburg
                     6

               Magyarország
                     12

               Málta
                     5

               Hollandia
                     12

               Ausztria
                     12

               Lengyelország
                     21

               Portugália
                     12

               Románia
                     15

               Szlovénia
                     7

               Szlovákia
                     9

               Finnország
                     9

               Svédország
                     12.

               2. cikk

               Ez a határozat az Európai Unió Hivatalos Lapjában való kihirdetését követő huszadik napon lép hatályba.

               Ezt a határozatot 2020. szeptember 21-től kell alkalmazni.

               3. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        Okmány a Horvát Köztársaság csatlakozásának feltételeiről, valamint az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés kiigazításáról (HL L 112., 2012.4.24., 6. o.).

                     (2)

                        A Tanács (EU) 2015/1157 határozata, HL L 187., 2015.7.15., 28. o.

                     (3)

                        A bizottság elnökének 2018. október 4-i levele a Bizottsághoz.

                     (4)

                        A Tanács (EU) 2015/1157 határozata (2015. július 14.) az Európai Gazdasági és Szociális Bizottság összetételének megállapításáról (HL L 187., 2015.7.15., 28. o.).

                     (5)

                        Az Európai Gazdasági és Szociális Bizottság Elnökségének 2018. szeptember 18-i határozata.


               EURÓPAI BIZOTTSÁG
            Brüsszel, 2019.1.4.
            COM(2018) 853 final
            2018/0429(NLE)
            Javaslat
            A TANÁCS HATÁROZATA
            az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötéséről

               INDOKOLÁS

               1.A JAVASLAT HÁTTERE

               A csatolt javaslat az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyv megkötését támogató jogi eszköz.

               A Bolgár Köztársaság, a Horvát Köztársaság és Románia csatlakozási okmányával összhangban a három tagállam az említett megállapodásokhoz csatolt jegyzőkönyv útján csatlakozik az Európai Unió és tagállamai által aláírt vagy megkötött nemzetközi megállapodásokhoz.

               Az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodást
                  1
                (a továbbiakban: megállapodás) 2006. szeptember 9-én írták alá, és 2016. július 1-jén lépett hatályba.

               A Bolgár Köztársaság, Románia és a Horvát Köztársaság Európai Unióhoz történő csatlakozásának figyelembevétele céljából a megállapodáshoz csatolt jegyzőkönyv aláírásáról szóló, [....]-i tanácsi határozatot követően a jegyzőkönyv [...]-án/-én aláírásra került a Koreai Köztársaság képviselőjével.

               A javasolt jegyzőkönyv alapján a Bolgár Köztársaság, a Horvát Köztársaság és Románia a megállapodás szerződő feleivé válnak, és az kötelezi az EU-t, hogy bocsássa rendelkezésre a megállapodás hiteles bolgár, horvát és román nyelvű változatát.

               2.A JAVASLAT JOGI ELEMEI

               A Bizottság javasolja a Tanácsnak, hogy a jegyzőkönyv aláírására tekintettel adjon felhatalmazást az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötésére.

               2018/0429 (NLE)

               Javaslat

               A TANÁCS HATÁROZATA

               az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 172. cikkére, összefüggésben 218. cikke (6) bekezdésének a) pontjával,

               tekintettel a Bolgár Köztársaság, Románia és a Horvát Köztársaság csatlakozási okmányaira és különösen azok 6. cikkének (2) bekezdésére,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)Az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodást (a továbbiakban: megállapodás) 2006. szeptember 9-én írták alá, és 2016. július 1-jén lépett hatályba.

               (2)Bulgária és Románia 2007. január 1-jén, Horvátország pedig 2013. július 1-jén az Unió tagállamává vált.

               (3)Bulgária, Románia és Horvátország csatlakozási okmányai 6. cikkének (2) bekezdése alapján az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz való csatlakozásról a megállapodáshoz csatolt jegyzőkönyv (a továbbiakban: jegyzőkönyv) útján kell megállapodni. A csatlakozási okmány 6. cikke (2) bekezdésének megfelelően a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik országok jegyzőkönyvet kötnek.

               (4)A Tanács 2006. október 23-án és 2012. szeptember 14-én felhatalmazta a Bizottságot, hogy az Európai Unió és tagállamai által kötött nemzetközi megállapodások jegyzőkönyveinek megkötésére irányuló tárgyalásokat kezdjen az érintett harmadik országokkal.

               (5)A Koreával folytatott tárgyalások szóbeli jegyzékváltás útján sikeresen lezárultak.

               (6)Az [XXX] tanácsi határozatnak
                  2
                megfelelően a jegyzőkönyvet -án/-én aláírták, későbbi időpontban történő megkötésére figyelemmel.

               (7)A jegyzőkönyvet ezért az Unió és tagállamai nevében jóvá kell hagyni,

               ELFOGADTA EZT A HATÁROZATOT:

               1. cikk

               Az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvet a Tanács az Unió és tagállamai nevében jóváhagyja
                  3
               .

               2. cikk

               A Tanács elnöke kijelöli a jegyzőkönyv 4. cikkében előírt értesítésnek az Európai Unió és tagállamai nevében történő megtételére jogosult személyt annak kifejezésére, hogy az Európai Unió és tagállamai a jegyzőkönyvet magukra nézve kötelezőnek ismerik el.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 288., 2006.10.19., 31. o.

                     (2)

                        A Tanács határozata az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról (HL L , , .o.).

                     (3)

                        A jegyzőkönyv szövegét az aláírásáról szóló határozattal együtt tették közzé az Európai Unió Hivatalos Lapjában (HL L […], […], […].o.).

    ---documentbreak---

               EURÓPAI BIZOTTSÁG
            Brüsszel, 2019.1.4.
            COM(2018) 853 final
            MELLÉKLET
            a következőhöz
            JavaslatA TANÁCS HATÁROZATA
            az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő megkötéséről

               JEGYZŐKÖNYV

               AZ EGYRÉSZRŐL AZ EURÓPAI KÖZÖSSÉG ÉS TAGÁLLAMAI,

               MÁSRÉSZRŐL A KOREAI KÖZTÁRSASÁG ÁLTAL

               A POLGÁRI GLOBÁLIS NAVIGÁCIÓS MŰHOLDRENDSZERRŐL (GNSS)

               KÖTÖTT EGYÜTTMŰKÖDÉSI MEGÁLLAPODÁSHOZ

               A BOLGÁR KÖZTÁRSASÁG, A HORVÁT KÖZTÁRSASÁG ÉS ROMÁNIA EURÓPAI UNIÓHOZ TÖRTÉNŐ CSATLAKOZÁSÁNAK FIGYELEMBEVÉTELÉRŐL

               AZ EURÓPAI UNIÓ,

               valamint

               A BELGA KIRÁLYSÁG,

               A BOLGÁR KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               A NÉMETORSZÁGI SZÖVETSÉGI KÖZTÁRSASÁG,

               AZ ÉSZT KÖZTÁRSASÁG,

               ÍRORSZÁG,

               A GÖRÖG KÖZTÁRSASÁG,

               A SPANYOL KIRÁLYSÁG,

               A FRANCIA KÖZTÁRSASÁG,

               A HORVÁT KÖZTÁRSASÁG,

               AZ OLASZ KÖZTÁRSASÁG,

               A CIPRUSI KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MAGYARORSZÁG,

               A MÁLTAI KÖZTÁRSASÁG,

               A HOLLAND KIRÁLYSÁG,

               AZ OSZTRÁK KÖZTÁRSASÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÉN KÖZTÁRSASÁG,

               A SZLOVÁK KÖZTÁRSASÁG,

               A FINN KÖZTÁRSASÁG,

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               a továbbiakban: tagállamok,

               egyrészről, és

               A KOREAI KÖZTÁRSASÁG

               másrészről,

               EMLÉKEZTETVE a 2006. szeptember 9-én aláírt és 2016. július 1-jén hatályba lépett, egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodásra (a továbbiakban: megállapodás) és különösen annak 18. cikke (3) bekezdésére;

               TEKINTETTEL arra, hogy a Bolgár Köztársaság és Románia 2007. január 1-jén csatlakozott az Európai Unióhoz, a Horvát Köztársaság pedig 2013. július 1-jén csatlakozott az Európai Unióhoz;

               AZZAL AZ ÓHAJJAL, hogy a Bolgár Köztársaság, a Horvát Köztársaság és Románia csatlakozzon

               a megállapodáshoz;

               TEKINTETTEL a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére és a Horvát Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére, ezen államoknak a megállapodáshoz történő csatlakozásáról a megállapodáshoz csatolt jegyzőkönyv útján kell megállapodni;

               A KÖVETKEZŐKÉPPEN ÁLLAPODTAK MEG:

               1. CIKK

               A Bolgár Köztársaság, a Horvát Köztársaság és Románia az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodás feleivé válnak, és a többi tagállammal azonos módon elfogadják és tudomásul veszik a megállapodás szövegét.

               2. CIKK

               E jegyzőkönyv a megállapodás elválaszthatatlan részét képezi.

               3. CIKK

               A megállapodás bolgár, horvát és román nyelvű szövegét csatolták e jegyzőkönyvhöz.

               4. CIKK

               Ez a jegyzőkönyv az azt a napot követő hónap első napján lép hatályba, amelyen a felek az e jegyzőkönyv hatálybalépéséhez szükséges saját belső jogi eljárásaik befejeződéséről diplomáciai jegyzékváltással értesítették a megállapodás letéteményesét.

               FENTIEK HITELÉÜL a kormányaik által arra kellően felhatalmazott alulírottak aláírták ezt a jegyzőkönyvet.

               Kelt […]-ban/-ben, a kétezer-[…] év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint koreai nyelven, amely szövegek mindegyike egyaránt hiteles.

                        AZ EURÓPAI UNIÓ ÉS TAGÁLLAMAI RÉSZÉRŐL

                        A KOREAI KÖZTÁRSASÁG RÉSZÉRŐL


               EURÓPAI BIZOTTSÁG
            Brüsszel, 2019.1.4.
            COM(2018) 854 final
            2018/0430(NLE)
            Javaslat
            A TANÁCS HATÁROZATA
            az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról

               INDOKOLÁS

               1.A JAVASLAT HÁTTERE

               A csatolt javaslat az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyv aláírását támogató jogi eszköz.

               A Bolgár Köztársaság, Románia és a Horvát Köztársaság csatlakozási okmányával összhangban a három tagállam az említett megállapodásokhoz csatolt jegyzőkönyv útján csatlakozik az Európai Unió és tagállamai által aláírt vagy megkötött nemzetközi megállapodásokhoz.

               A Tanács 2006. október 23-án és 2012. szeptember 14-én felhatalmazta a Bizottságot, hogy a Bolgár Köztársaság, Románia és a Horvát Köztársaság csatlakozásáról szóló vonatkozó jegyzőkönyvekről tárgyalásokat kezdjen az érintett harmadik országokkal.

               Az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodást a felek 2006. szeptember 9-én írták alá, és 2016. július 1-jén lépett hatályba.

               A Koreai Köztársasággal folytatott tárgyalások szóbeli jegyzékváltás útján sikeresen lezárultak.

               A Bizottság a tárgyalások eredményét kielégítőnek ítéli, és javasolja a Tanácsnak a jegyzőkönyvnek az Európai Unió és tagállamai nevében történő aláírását. A jegyzőkönyvet – annak aláírását követően – a Tanácsnak kell megkötnie az Európai Unió és tagállamai nevében.

               2.A JAVASLAT JOGI ELEMEI

               A javasolt jegyzőkönyv értelmében a Bolgár Köztársaság, Románia és a Horvát Köztársaság a megállapodás szerződő feleivé válnak, és az kötelezi az EU-t, hogy bocsássa rendelkezésre a megállapodás hiteles bolgár, román és horvát nyelvű változatát.

               A Bizottság javasolja a Tanácsnak, hogy adjon felhatalmazást az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírására.

               A jegyzőkönyv aláírását követően a jegyzőkönyv megkötésére irányuló második javaslatot a Tanács megfelelő időn belül megvizsgálja.

               2018/0430 (NLE)

               Javaslat

               A TANÁCS HATÁROZATA

               az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 172. cikkére, összefüggésben 218. cikke (5) bekezdésével,

               tekintettel a Bolgár Köztársaság, Románia és a Horvát Köztársaság csatlakozási okmányaira és különösen azok 6. cikkének (2) bekezdésére,

               tekintettel az Európai Bizottság javaslatára,

               mivel:

               (1)Az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodást (a továbbiakban: megállapodás) 2006. szeptember 9-én írták alá, és 2016. július 1-jén lépett hatályba.

               (2)Bulgária és Románia 2007. január 1-jén, Horvátország pedig 2013. július 1-jén az Unió tagállamává vált.

               (3)Bulgária, Horvátország és Románia csatlakozási okmánya 6. cikkének (2) bekezdésével összhangban a megállapodáshoz való csatlakozásról a megállapodáshoz csatolt jegyzőkönyv (a továbbiakban: jegyzőkönyv) útján kell rendelkezni. A csatlakozási okmány 6. cikke (2) bekezdésének megfelelően a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik országok jegyzőkönyvet kötnek.

               (4)A Tanács 2006. október 23-án és 2012. szeptember 14-én felhatalmazta a Bizottságot, hogy az Unió és tagállamai által kötött nemzetközi megállapodások jegyzőkönyveinek megkötésére irányuló tárgyalásokat kezdjen az érintett harmadik országokkal.

               (5)A Koreával folytatott tárgyalások szóbeli jegyzékváltás útján sikeresen lezárultak.

               (6)Ezért a jegyzőkönyvet – feltételezve annak későbbi időpontban történő megkötését – az Európai Unió és tagállamai nevében alá kell írni,

               ELFOGADTA EZT A HATÁROZATOT:

               1. cikk

               Az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyv aláírását – feltételezve annak megkötését – a Tanács az Unió és tagállamai nevében jóváhagyja.

               Az aláírandó jegyzőkönyv szövegét csatolták e határozathoz.

               2. cikk

               A Tanács Főtitkársága – feltételezve annak megkötését – kibocsátja a jegyzőkönyvnek az Unió és tagállamai nevében történő aláírására vonatkozó teljes körű meghatalmazást a megállapodás főtárgyalója által kijelölt személy(ek) részére.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

    ---documentbreak---

               EURÓPAI BIZOTTSÁG
            Brüsszel, 2019.1.4.
            COM(2018) 854 final
            MELLÉKLET
            a következőhöz:
            JavaslatA TANÁCS HATÁROZATA
            az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodáshoz csatolt, a Bolgár Köztársaság, a Horvát Köztársaság és Románia Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról

               JEGYZŐKÖNYV

               AZ EGYRÉSZRŐL AZ EURÓPAI KÖZÖSSÉG ÉS TAGÁLLAMAI,

               MÁSRÉSZRŐL A KOREAI KÖZTÁRSASÁG ÁLTAL

               A POLGÁRI GLOBÁLIS NAVIGÁCIÓS MŰHOLDRENDSZERRŐL (GNSS)

               KÖTÖTT EGYÜTTMŰKÖDÉSI MEGÁLLAPODÁSHOZ

               A BOLGÁR KÖZTÁRSASÁG, A HORVÁT KÖZTÁRSASÁG ÉS ROMÁNIA EURÓPAI UNIÓHOZ TÖRTÉNŐ CSATLAKOZÁSÁNAK FIGYELEMBEVÉTELÉRŐL

               AZ EURÓPAI UNIÓ,

               valamint

               A BELGA KIRÁLYSÁG,

               A BOLGÁR KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               A NÉMETORSZÁGI SZÖVETSÉGI KÖZTÁRSASÁG,

               AZ ÉSZT KÖZTÁRSASÁG,

               ÍRORSZÁG,

               A GÖRÖG KÖZTÁRSASÁG,

               A SPANYOL KIRÁLYSÁG,

               A FRANCIA KÖZTÁRSASÁG,

               A HORVÁT KÖZTÁRSASÁG,

               AZ OLASZ KÖZTÁRSASÁG,

               A CIPRUSI KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MAGYARORSZÁG,

               A MÁLTAI KÖZTÁRSASÁG,

               A HOLLAND KIRÁLYSÁG,

               AZ OSZTRÁK KÖZTÁRSASÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÉN KÖZTÁRSASÁG,

               A SZLOVÁK KÖZTÁRSASÁG,

               A FINN KÖZTÁRSASÁG,

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               a továbbiakban: tagállamok,

               egyrészről, és

               A KOREAI KÖZTÁRSASÁG

               másrészről,

               EMLÉKEZTETVE a 2006. szeptember 9-én aláírt és 2016. július 1-jén hatályba lépett, egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodásra (a továbbiakban: megállapodás) és különösen annak 18. cikke (3) bekezdésére;

               TEKINTETTEL arra, hogy a Bolgár Köztársaság és Románia 2007. január 1-jén csatlakozott az Európai Unióhoz, a Horvát Köztársaság pedig 2013. július 1-jén csatlakozott az Európai Unióhoz;

               AZZAL AZ ÓHAJJAL, hogy a Bolgár Köztársaság, a Horvát Köztársaság és Románia csatlakozzon

               a megállapodáshoz;

               TEKINTETTEL a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére és a Horvát Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány 6. cikkének (2) bekezdésére, ezen államoknak a megállapodáshoz történő csatlakozásáról a megállapodáshoz csatolt jegyzőkönyv útján kell megállapodni;

               A KÖVETKEZŐKÉPPEN ÁLLAPODTAK MEG:

               1. CIKK

               A Bolgár Köztársaság, a Horvát Köztársaság és Románia az egyrészről az Európai Közösség és tagállamai, másrészről a Koreai Köztársaság közötti, a polgári globális navigációs műholdrendszerről (GNSS) szóló együttműködési megállapodás feleivé válnak, és a többi tagállammal azonos módon elfogadják és tudomásul veszik a megállapodás szövegét.

               2. CIKK

               E jegyzőkönyv a megállapodás elválaszthatatlan részét képezi.

               3. CIKK

               A megállapodás bolgár, horvát és román nyelvű szövegét csatolták e jegyzőkönyvhöz.

               4. CIKK

               Ez a jegyzőkönyv az azt a napot követő hónap első napján lép hatályba, amelyen a felek az e jegyzőkönyv hatálybalépéséhez szükséges saját belső jogi eljárásaik befejeződéséről diplomáciai jegyzékváltással értesítették a megállapodás letéteményesét.

               FENTIEK HITELÉÜL a kormányaik által arra kellően felhatalmazott alulírottak aláírták ezt a jegyzőkönyvet.

               Kelt […]-ban/-ben, a kétezer-[…] év […] havának […] napján két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint koreai nyelven, amely szövegek mindegyike egyaránt hiteles.

                        AZ EURÓPAI UNIÓ ÉS TAGÁLLAMAI RÉSZÉRŐL

                        A KOREAI KÖZTÁRSASÁG RÉSZÉRŐL